amanoisuno/poetBack huggingface dataset:
江上曲 李嘉佑 
江心澹澹芙蓉花，江口蛾眉獨浣紗。可憐應是陽臺女，蒼梧秋色不堪論，千載依依帝子魂。君看峰上斑斑竹，
傷吳中 李嘉佑 
館娃宮中春已歸，闔閭城頭鶯已飛。複見花開人又老，舞袖朝欺陌上春，歌聲夜怨江邊月。古來人事亦猶今，
夜聞江南人家賽神，因題即事 李嘉佑 
南方淫祀古風俗，楚嫗解唱迎神曲。鏘鏘銅鼓蘆葉深，帝女淩空下湘岸，番君隔浦向堯山。月隱回塘猶自舞，逐客臨江空自悲，月明流水無已時。聽此迎神送神曲，
古興 李嘉佑 
十五小家女，雙鬟人不如。蛾眉暫一見，可直千金餘。自從得向蓬萊裏，出入金輿乘玉趾。梧桐樹上春鴉鳴，君看魏帝鄴都裏，惟有銅台漳水流。
雜興 李嘉佑 
花間昔日黃鸝囀，妾向青樓已生怨。花落黃鸝不復來，一別十年無尺素，歸時莫贈路傍金。
送韋邕少府歸鐘山 李嘉佑 
祈門官罷後，負笈向桃源。萬卷長開帙，千峰不閉門。綠楊垂野渡，黃鳥傍山村。念爾能高枕，丹墀會一論。
送盧員外往饒州 李嘉佑 
為郎複典郡，錦帳映朱輪。露冕隨龍節，停橈得水人。早霜蘆葉變，寒雨石榴新。莫怪諳風土，三年作逐臣。
送裴五歸京口 李嘉佑 
君罷江西日，家貧為一官。還歸五陵去，只向遠峰看。暮色催人別，秋風待雨寒。遙知到三徑，唯有菊花殘。
送嚴維歸越州 李嘉佑 
艱難只用武，歸向浙河東。松雪千山暮，林泉一水通。鄉心緣綠草，野思看青楓。春日偏相憶，裁書寄剡中。
送杜士瞻楚州覲省 李嘉佑 
風流與才思，俱似晉時人。淮月歸心促，江花入興新。雲深滄海暮，柳暗白田春。共道官猶小，憐君孝養親。
送裴宣城上元所居 李嘉佑 
水流過海稀，爾去換春衣。淚向檳榔盡，身隨鴻雁歸。草思晴後發，花怨雨中飛。想到金陵渚，酣歌對落暉。
留別毗陵諸公 李嘉佑 
久作涔陽令，丹墀忽再還。淒涼辭澤國，離亂到鄉山。北固灘聲滿，南徐草色閑。知心從此別，相憶鬢毛斑。
送獨孤拾遺先輩先赴上都 李嘉佑 
行春日已曉，桂楫逐寒煙。轉曲遙峰出，看濤極浦連。入京當獻賦，封事更聞天。日日趨黃閣，應忘雲海邊。
常州韋郎中泛舟見餞 李嘉佑 
主人馮軾貴，送客泛舟稀。逼岸隨芳草，回橈背落暉。映花雙節駐，臨水伯勞飛。醉與群公狎，春塘露冕歸。
送崔侍禦入朝 李嘉佑 
十年猶執憲，萬里獨歸春。舊國逢芳草，青雲見故人。潘郎今發白，陶令本家貧。相送臨京口，停橈淚滿巾。
送岳州司馬弟之任 李嘉佑 
岳陽天水外，念爾一帆過。野墅人煙迥，山城雁影多。有時巫峽色，終日洞庭波。丞相今為郡，應無勞者歌。
裴侍禦見贈斑竹杖 李嘉佑 
騷人誇竹杖，贈我意何深。萬點湘妃淚，三年賈誼心。願持終白首，誰道貴黃金。他日歸愚穀，偏宜綠綺琴。
送張觀歸袁州 李嘉佑 
羨爾湘東去，煙花尚可親。綠芳深映鳥，遠岫遞迎人。饑狖啼初日，殘鶯惜暮春。遙憐謝客興，佳句又應新。
冬夜饒州使堂餞相公五叔赴歙州 李嘉佑 
丞相過邦牧，清弦送羽觴。高情同客醉，子夜為人長。斜漢初過鬥，寒雲正護霜。新安江自綠，明主待惟良。
蔣山開善寺 李嘉佑 
山殿秋雲裏，香煙出翠微。客尋朝磬至，僧背夕陽歸。下界千門在，前朝萬事非。看心兼送目，葭菼自依依。
晚發江寧道中呈嚴維 李嘉佑 
惆悵遙江路，蕭條落日過。蟬鳴獨樹急，鴉向古城多。轉曲隨青嶂，因高見白波。潘生秋徑草，嚴子意如何。
句容縣東青陽館作 李嘉佑 
句曲千峰暮，歸人向遠煙。風搖近水葉，雲護欲晴天。夕照留山館，秋光落草田。征途傍斜日，一騎獨翩翩。
晚春宴無錫蔡明府西亭 李嘉佑 
茅簷閑寂寂，無事覺人和。井近時澆圃，城低下見河。興緣芳草積，情向遠峰多。別日歸吳地，停橈更一過。
送王端赴朝 李嘉佑 
君承明主意，日日上丹墀。東閣論兵後，南宮草奏期。人稀傍河處，槐暗入關時。獨遣吳州客，平陵結夢思。
送王正字山寺讀書 李嘉佑 
欲究先儒教，還過支遁居。山階閑聽法，竹徑獨看書。向日荷新卷，迎秋柳半疏。風流有佳句，不似帶經鋤。
送房明府罷長寧令湖州客舍 李嘉佑 
君為萬里宰，恩及五湖人。未滿先求退，歸閑不厭貧。遠峰晴更近，殘柳雨還新。要自趨丹陛，明年雞樹親。
詠螢 李嘉佑 
映水光難定，淩虛體自輕。夜風吹不滅，秋露洗還明。向燭仍分焰，投書更有情。猶將流亂影，來此傍簷楹。
送李中丞、楊判官 李嘉佑 
射策名先著，論兵氣自雄。能全季布諾，不道魯連功。流水蒹葭外，諸山睥睨中。別君秋日晚，回首夕陽空。
至七裏灘作 李嘉佑 
遷客投於越，臨江淚滿衣。獨隨流水遠，轉覺故人稀。萬木迎秋序，千峰駐晚暉。行舟猶未已，惆悵暮潮歸。
南浦渡口 李嘉佑 
寂寞橫塘路，新篁覆水低。東風潮信滿，時雨稻粳齊。寡婦共租稅，漁人逐鼓鼙。慚無卓魯術，解印謝黔黎。
暮秋遷客增思寄京華 李嘉佑 
宋玉怨三秋，張衡複四愁。思鄉雁北至，欲別水東流。倚樹看黃葉，逢人訴白頭。佳期不可失，落日自登樓。
送蘇修往上饒 李嘉佑 
愛爾無羈束，雲山恣意過。一身隨遠岫，孤棹任輕波。世事關心少，漁家寄宿多。蘆花泊舟處，江月奈人何。
題王十九茆堂 李嘉佑 
滿庭多種藥，入裏作山家。終日能留客，淩寒亦對花。海鷗過竹嶼，門柳拂江沙。知爾卑棲意，題詩美白華。
送弘志上人歸湖州 李嘉佑 
山林唯幽靜，行住不妨禪。高月穿松徑，殘陽過水田。詩從宿世悟，法為本師傳。能使南人敬，修持香火緣。
送陸士倫宰義興 李嘉佑 
陽羨蘭陵近，高城帶水閑。淺流通野寺，綠茗蓋春山。長吏多愁罷，遊人詎肯還。知君日清淨，無事掩重關。
和張舍人中書宿直 李嘉佑 
漢主留才子，春城直紫微。對花閶闔靜，過竹吏人稀。裁詔催添燭，將朝欲更衣。玉堂宜歲久，且莫厭彤闈。
司勳王郎中宅送韋九郎中往濠州 李嘉佑 
憐爾因同舍，看書似外家。出關逢落葉，傍水見寒花。送遠添秋思，將衰戀歲華。清淮倍相憶，回首莫令賒。
晚春送吉校書歸楚州 李嘉佑 
詩人饒楚思，淮上及春歸。舊浦菱花發，閑門柳絮飛。高名鄉曲重，少事道流稀。定向漁家醉，殘陽臥釣磯。
送嚴二擢第東歸 李嘉佑 
隳官就賓薦，時輩詎爭先。盛業推儒行，高科獨少年。迎秋見衰葉，餘照逐鳴蟬。舊裏三峰下，開門古縣前。
送冷朝陽及第東歸江甯 李嘉佑 
高第由佳句，諸生似者稀。長安帶酒別，建業候潮歸。稚子歡迎棹，鄰人為掃扉。含情過舊浦，鷗鳥亦依依。
送越州辛法曹之任 李嘉佑 
但能一官適，莫羨五侯尊。山色垂趨府，潮聲自到門。緣塘剡溪路，映竹五湖村。王謝登臨處，依依今尚存。
送樊兵曹潭州謁韋大夫 李嘉佑 
塞鴻歸欲盡，北客始辭春。零桂雖逢竹，湘川少見人。江花鋪淺水，山木暗殘春。修刺轅門裏，多憐爾為親。
送杜禦史還廣陵 李嘉佑 
慚君從弱歲，顧我比諸昆。同事元戎久，俱承國士恩。隨鶯過淮水，看柳向轅門。草色金陵岸，思心那可論。
送兗州杜別駕之任 李嘉佑 
停車邀別乘，促軫奏胡笳。若見楚山暮，因愁浙水賒。河堤經淺草，村徑曆繁花。更有堪悲處，梁城春日斜。
題裴十六少卿東亭 李嘉佑 
平津舊東閣，深巷見南山。卷箔嵐煙潤，遮窗竹影閑。傾茶兼落帽，戀客不開關。斜照窺簾外，川禽時往還。
同皇甫侍禦題薦福寺一公房 李嘉佑 
虛室獨焚香，林空靜磬長。閑窺數竿竹，老在一繩床。啜茗翻真偈，然燈繼夕陽。人歸遠相送，步履出回廊。
送從侄端之東都 李嘉佑 
虜近人行少，憐君獨出城。故關逢落葉，寒日逐徂征。聞笛添歸思，看山愜野情。皇華今絕少，龍額也相迎。
送王諫議充東都留守判官 李嘉佑 
時稱謝康樂，別事漢平津。衰柳寒關道，高車左掖臣。背河見北雁，到洛問東人。憶昔游金穀，相看華髮新。
和都官苗員外秋夜省直對雨簡諸知己 李嘉佑 
多雨南宮夜，仙郎寓直時。漏長丹鳳闕，秋冷白雲司。螢影侵階亂，鴻聲出苑遲。蕭條人吏散，小謝有新詩。
送從弟歸河朔 李嘉佑 
故鄉那可到，令弟獨能歸。諸將矜旄節，何人重布衣。空城流水在，荒澤舊村稀。秋日平原路，蟲鳴桑葉飛。
送崔夷甫員外和蕃 李嘉佑 
君過湟中去，尋源未是賒。經春逢白草，盡日度黃沙。雙節行為伴，孤烽到似家。和戎非用武，不學李輕車。
春日長安送從弟尉吳縣 李嘉佑 
春愁能浩蕩，送別又如何。人向吳台遠，鶯飛漢苑多。見花羞白髮，因爾憶滄波。好是神仙尉，前賢亦未過。
元日無衣冠入朝，寄皇甫拾遺冉、從弟補闕紓 李嘉佑 
伏奏隨廉使，周行外冗員。白髭空受歲，丹陛不朝天。秉燭千官去，垂簾一室眠。羨君青瑣裏，並冕入爐煙。
和韓郎中揚子津玩雪寄嚴維 李嘉佑 
雪深揚子岸，看柳盡成梅。山色潛知近，潮聲只聽來。夜禽驚曉散，春物受寒催。粉署生新興，瑤華寄上才。
送王牧往吉州謁王使君叔 李嘉佑 
細草綠汀洲，王孫耐薄游。年華初冠帶，文體舊弓裘。野渡花爭發，春塘水亂流。使君憐小阮，應念倚門愁。
廣陵送林宰 李嘉佑 
清政過前哲，香名達至尊。明通漢家籍，重識府公恩。春景生雲物，風潮斂雪痕。長吟策羸馬，青楚入關門。
贈衛南長官赴任 李嘉佑 
吏曹難茂宰，主意念疲人。更事文犀節，還過白馬津。雲間辭北闕，樹裏出西秦。為報陶明府，裁書莫厭貧。
自常州還江陰途中作 李嘉佑 
處處空籬落，江村不忍看。無人花色慘，多雨鳥聲寒。黃霸初臨郡，陶潛未罷官。乘春務征伐，誰肯問凋殘。
潤州楊別駕宅送蔣九侍禦收兵歸揚州 李嘉佑 
沴氣清金虎，兵威壯鐵冠。揚旌川色暗，吹角水風寒。人對輜輧醉，花垂睥睨殘。羨歸丞相閣，空望舊門欄。
仲夏江陰官舍寄裴明府 李嘉佑 
萬室邊江次，孤城對海安。朝霞晴作雨，濕氣晚生寒。苔色侵衣桁，潮痕上井欄。題詩招茂宰，思爾欲辭官。
送夏侯審參軍游江東 李嘉佑 
袖中多麗句，未遣世人聞。醉夜眠江月，閒時逐海雲。荻花寒漫漫，鷗鳥暮群群。若到長沙苑，漁家更待君。
送袁員外宣慰勸農畢赴洪州使院 李嘉佑 
聖主臨前殿，殷憂遣使臣。氣迎天詔喜，恩發土膏春。草色催歸棹，鶯聲為送人。龍沙多道裏，流水自相親。
送侍御史四叔歸朝 李嘉佑 
淮南頻送別，臨水惜殘春。攀折隋宮柳，淹留秦地人。含情歸上國，論舊見平津。更接天津近，餘花映綬新。
登楚州城望驛路，十餘裏山村竹林相次交映 李嘉佑 
十裏山村道，千峰櫟樹林。霜濃竹枝亞，歲晚荻花深。草市多樵客，漁家足水禽。幽居雖可羨，無那子牟心。
奉陪韋潤州游鶴林寺 李嘉佑 
野寺江城近，雙旌五馬過。禪心超忍辱，梵語問多羅。松竹閑僧老，雲煙晚日和。寒塘歸路轉，清磬隔微波。
奉酬路五郎中院長新除工部員外見簡 李嘉佑 
一門同秘省，萬里作長城。問絹蓮花府，揚旗細柳營。詞鋒偏卻敵，草奏直論兵。何幸新詩贈，真輸小謝名。
送韋司直西行 李嘉佑 
不恥青袍故，尤宜白髮新。心朝玉皇帝，貌似紫陽人。湘浦眠銷日，桃源醉度春。能文兼證道，莊叟是前身。
送上官侍禦赴黔中 李嘉佑 
莫向黔中路，令人到欲迷。水聲巫峽裏，山色夜郎西。樹隔朝雲合，猿窺曉月啼。南方饒翠羽，知爾飲清溪。
送元侍禦還荊南幕府 李嘉佑 
迢遞荊州路，山多水又分。霜林澹寒日，朔雁蔽南雲。八座由持節，三湘亦置軍。自當行直指，應不為功勳。
登湓城浦望廬山初晴，直省齎敕催赴江陰 李嘉佑 
西望香爐雪，千峰晚色新。白頭悲作吏，黃紙苦催人。多負登山屐，深藏漉酒巾。傷心公府內，手板日相親。
九日 李嘉佑 
惆悵重陽日，空山野菊新。蒹葭百戰地，江海十年人。歎老堪衰柳，傷秋對白蘋。孤樓聞夕磬，塘路向城闉。
九日送人 李嘉佑 
晴景應重陽，高臺愴遠鄉。水澄千室倒，霧卷四山長。受節人逾老，驚寒菊半黃。席前愁此別，未別已沾裳。
春日淇上作 李嘉佑 
淇上春風漲，鴛鴦逐浪飛。清明桑葉小，度雨杏花稀。衛女紅妝薄，王孫白馬肥。相將踏青去，不解惜羅衣。
送從叔陽冰祇召赴都 李嘉佑 
自小從遊慣，多由戲笑偏。常時矜禮數，漸老荷優憐。見主承休命，為郎貴晚年。伯喈文與篆，虛作漢家賢。
送友人入湘 李嘉佑 
聞說湘川路，年年苦雨多。猿啼巫峽雨，月照洞庭波。窮海人還去，孤城雁共過。青山不可極，來往自蹉跎。
送裴員外往江南 李嘉佑 
公務江南遠，留驩幕下榮。楓林緣楚塞，水驛到湓城。岸草知春晚，沙禽好夜驚。風帆幾度泊，處處暮潮聲。
登秦嶺 李嘉佑 
南登秦嶺頭，回望始堪愁。漢闕青門遠，高山藍水流。三湘遷客去，九陌故人游。從此辭鄉淚，雙垂不復收。
送張惟儉秀才入舉 李嘉佑 
清秀過終童，攜書訪老翁。以吾為世舊，憐爾繼家風。淮岸經霜柳，關城帶月鴻。春歸定得意，花送到東中。
送韋侍禦湖南幕府 李嘉佑 
執憲隨征虜，逢秋出故關。雨多愁郢路，葉下識衡山。地遠從軍樂，兵強分野閑。皇家不易將，此去未應還。
同皇甫冉赴官，留別靈一上人 李嘉佑 
法許廬山遠，詩傳休上人。獨歸雙樹宿，靜與百花親。對物雖留興，觀空已悟身。能令折腰客，遙賞竹房春。
送客游荊州 李嘉佑 
草色隨驄馬，悠悠共出秦。水傳雲夢曉，山接洞庭春。帆影連三峽，猿聲在四鄰。青門一分首，難見杜陵人。
與鄭錫游春 李嘉佑 
東門垂柳長，回首獨心傷。日暖臨芳草，天晴憶故鄉。映花鶯上下，過水蝶悠颺。借問同行客，今朝淚幾行。
故燕國相公挽歌二首 李嘉佑 
文若為全德，留侯是重名。論公長不宰，因病得無生。大夢依禪定，高墳共化城。自應憐寂滅，人世但傷情。共美持衡日，皆言折檻時。蜀侯供廟略，漢主缺台司。車馬行仍止，笳簫咽又悲。今年杜陵陌，殄瘁百花遲。
故吏部郎中贈給事中韋公挽歌二首 李嘉佑 
神理今何在，斯人竟若斯。顏淵徒有德，伯道且無兒。白髮今非老，青雲數有奇。誰言夕郎拜，翻向夜台悲。社裏東城接，松阡北地開。聞笳春色慘，執紼故人哀。終日南山對，何時渭水回。仁兄與恩舊，相望泣泉台。